stanford-oval/wikipedia huggingface dataset:
Polychrome

| Polychrome Koan Sound |
| --- | --- | --- |

Studioalbumin tiedot
 Äänitetty : 2015-2018
 Julkaistu: 7. joulukuuta 2018
 Formaatti: LP, digitaalinen, CD
 Tuottaja(t): Koan Sound
 Tyylilaji: elektroninen, glitch hop, neurofunk
 Kesto: 58.26
 Levy-yhtiö: Soshin
Koan Soundin muut julkaisut
| Forgotten Myths 2015 | Polychrome 2018 |   |
Singlet albumilta Polychrome
 ”Virtual Light” Julkaistu: 7. joulukuuta 2018
Polychrome on brittiläisen elektronista musiikkia tuottavan duo Koan Soundin ensimmäinen studioalbumi, jonka julkaisi duon perustama levy-yhtiö Soshin Records 7. joulukuuta 2018. Albumilta on julkaistu yksi single, "Virtual Light" joka ilmestyi joulukuussa. Jäsenet pyrkivät siihen, että albumin kappaleita pystyisi soittamaan kokonaisina live-esityksissä.
Duon edellisen vuonna 2015 julkaistun extended play Forgotten Myths:in julkaisun jälkeen yhtye päätti pitää vuoden tauon keikkailusta, että he pystyisivät keskittymään esikoisalbumiin. Tauko venyi jäsenten kokemien mielenterveysongelmien takia.
Kappaleet

Cobalt – 5.30
Hustle Hammer – 4.48
Chalk It Out – 4.14
Chilli Daddy – 4.23
Virtual Light – 5.40
Viridian Dream – 4.58
Prism Pulse – 4.10
Hydroplane – 7.13
Jongmyo – 3.36
Drift – 6.05
The Zulla – 4.32
Pilocarpus jaborandi

| Pilocarpus jaborandi |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Ruutakasvit Rutaceae
Suku::  Jaborandit Pilocarpus
Laji::  jaborandi
Kaksiosainen nimi
 Pilocarpus jaborandi  Holmes 
Katso myös
   Pilocarpus jaborandi Wikispeciesissä  
Infobox OKNimi-testi OK: 
Pilocarpus jaborandi on Etelä-Amerikassa kasvava jaborandien suvun pensas. Se on tärkeä lääkekasvi, koska sen lehdistä saadaan pilokarpiini-nimistä alkaloidia.
Aiheesta muualla

ITIS: Pilocarpus jaborandi (englanniksi)
United States Department of Agriculture (USDA): Pilocarpus jaborandi (englanniksi)
Tropical Plant Database: Pilocarpus jaborandi (englanniksi)
The Wild Hunt

| The Wild Hunt Watain |
| --- | --- | --- |

Studioalbumin tiedot
 Äänitetty : Tammkuu 2013 Necromorbus Studio, Alvik, Ruotsi
 Julkaistu: 19. elokuuta 2013
 Tuottaja(t): Tore Stjerna
 Tyylilaji: Black metal
 Kesto: 62.48
 Levy-yhtiö: Century Media
Listasijoitukset
 Suomi: 25. (Albumilista)   Ruotsi: 1.
Watainin muut julkaisut
| Lawless Darkness 2010 | The Wild Hunt 2013 | Trident Wolf Eclipse 2018 |
The Wild Hunt on ruotsalaisen black metal-yhtye Watainin viides studioalbumi. Albumi julkaistiin 19. elokuuta Euroopassa ja 20. elokuuta Yhdysvalloissa vuonna 2013. Levy kipusi julkaisuviikollaan kotimaansa, Ruotsin virallisen listan ykköseksi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Night Vision (Säv: E. Danielsson, H. Jonsson)  | 3.39 |  |  |  |  |  |  |  |
| 2. | De Profundis (Säv: E. Danielsson, H. Jonsson, P. Forsberg san: E. Danielsson)  | 4.33 |  |  |  |  |  |  |  |
| 3. | Black Flames March (Säv: E. Danielsson, san: Davide Totaro)  | 6.21 |  |  |  |  |  |  |  |
| 4. | All That May Bleed (Säv & san: E. Danielsson)  | 4.36 |  |  |  |  |  |  |  |
| 5. | The Child Must Die (Säv: E. Danielsson, P. Forsberg, san: E. Danielsson)  | 6.04 |  |  |  |  |  |  |  |
| 6. | They Rode On (Säv & san: E. Danielsson)  | 8.43 |  |  |  |  |  |  |  |
| 7. | Sleepless Evil (Säv: E. Danielsson, H. Jonsson, san: E. Danielsson)  | 5.38 |  |  |  |  |  |  |  |
| 8. | The Wild Hunt (Säv: E. Danielsson, P. Forsberg, san: E. Danielsson)  | 6.21 |  |  |  |  |  |  |  |
| 9. | Outlaw (Säv: E. Danielsson, P. Forsberg, san: E. Danielsson)  | 5.07 |  |  |  |  |  |  |  |
| 10. | Ignem Veni Mittere (Säv: E. Danielsson, H. Jonsson)  | 4.39 |  |  |  |  |  |  |  |
| 11. | Holocaust Dawn (Säv: E. Danielsson, H. Jonsson, san: E. Danielsson)  | 7.07 |  |  |  |  |  |  |  |
|  |  | 62.48 |  |  |  |  |  |  |  |
Kokoonpano

Erik Danielsson - laulu, basso
Håkan Jonsson - rummut
Pelle Forsberg - kitara
Tuotanto

Tore Stjerna - Miksaus & masterointi
Zbigniew M Bielak - kansikuva
Arvostelut

Kaaoszine:
Imperiumi:
Soundi:
Metalliluola:
Blabbermouth:
Aiheesta muualla

The Wild Hunt Discogsissa. (englanniksi)
Albumi The Wild Hunt Encyclopaedia Metallum -sivustolla (englanniksi)
Watain
| --- | --- |
Studioalbumit:   Rabid Death's Curse  Casus Luciferi’’  Sworn to the Dark  Lawless Darkness  The Wild Hunt  Trident Wolf Eclipse  The Agony & Ecstasy of Watain 
EP:t:  The Essence of Black Purity
Livet:   Black Metal Sacrifice  The Ritual Macabre  Tonight We Raise Our Cups and Toast in Angels Blood: A Tribute to Bathory  Die in Fire – Live in Hell 
Splitit:   The Misanthropic Ceremonies Diabolicumin kanssa  Sathanas / Luciferi Tour EP Mayhemin kanssa 
Demot:   Go Fuck Your Jewish "God"  Rabid Death's Curse  Promo 2002  Puzzlez ov Flesh
Probiootti

Probiootit ovat eläviä mikrobeja, joiden uskotaan tasapainottavan ruoansulatuskanavan mikrobistoa. Laboratorio-olosuhteissa tuotetut probiootteja sisältävät lääkevalmisteet vähentävät Clostridioides difficile -bakteerin aiheuttamia antibioottiripuleita ja myös muiden antibioottiripulien riskiä lapsilla, joilla siihen on erityinen taipumus. Probiootit muuttavat kuitenkin kuukausiksi ihmisen hyödyllistä suolistobakteeristoa, mikä saattaa aiheuttaa vastustuskykyyn liittyviä pitkäaikaisriskejä.
Valtaosa probioottien vaikutuksista välittyy paksusuolen kautta, mutta eräät bakteerikannat saattavat asettua myös muualle ruoansulatuskanavaan kuten suuhun tai mahalaukkuun.
Probiootit liitetään usein hapanmaitotuotteisiin, esimerkiksi piimään ja muihin hapatettuihin elintarvikkeisiin kuten hapankaaliin. Nykyisin probiootteja löytyy myös muun muassa eräistä maidoista, juustoista ja mehuista. Probiootteja sisältävien elintarvikkeiden on esitetty parantavan muun muassa ihmisen yleistä vastustuskykyä, mutta tutkimuksista ei ole saatu väitettä tukevaa näyttöä.
Probiootteina on käytetty erityisesti eräitä maitohappobakteereita sekä Saccharomyces boulardii -hiivaa. Elintarvikkeissa yleisimmät probiootit edustavat laktobasilli- ja bifidobakteerisukuja. Esimerkiksi Valion Gefilus-tuotteet perustuvat Lactobacillus rhamnosus GG -bakteeriin, joka on maailman tutkituin maitohappobakteeri.  (Arkistoitu – Internet Archive)
Väitetyt terveysvaikutukset

Vuosina 2010 ja 2011 julkaistujen tutkimusten mukaan vatsatautien riskin vähentyminen ja ripulin keston lyhentyminen olivat probioottisten bakteerien parhaiten dokumentoidut vaikutukset. Lactobacillus rhamnosus GG -maitohappobakteerin käytön oli osoitettu vähentävän lasten sairastavuutta ja päiväkotipoissaoloja sekä vaikuttavan myönteisesti lasten suun terveyteen. Myös esimerkiksi 'VSL#3'- ja i3.1-nimisten maitohappobakteerivalmisteen terveyshyödyistä oli saatu näyttöä useissa tutkimuksissa.
Antibioottiripuli aiheutuu usein siitä, että jotakin vakavaa taudinaiheuttajaa, esimerkiksi MRSA-kokkia vastaan on annettu erittäin laajakirjoinen antibioottihoito kuten vankomysiini. Probioottien antamisella on saatu kuolleisuus sairaalainfektioihin laskemaan. Mekanismin taustalla ajatellaan olevan, että saadaan suoliston mikrobikanta lähemmäs luonnollista tilaa.  Probioottihoidon tehoa on tutkittu myös eräiden muiden sairauksien kuten allergioiden hoidossa.
Terveysväittämien kritiikkiä

Yhdysvaltain elintarvike- ja lääkevirasto FDA katsoi vuonna 2012, ettei yhdestäkään probioottituotteiden terveyshyödystä ole vielä riittävän vahvaa tieteellistä näyttöä. Sama kanta on Euroopan elintarviketurvallisuusvirasto EFSA:lla, joka ei sallinut  probiootteihin liittyvien terveysväittämien käyttöä elintarvikkeiden markkinoinnissa – jopa pelkkä sanan "probiootti" käyttäminen katsottiin kielletyksi terveysväittämäksi.  Myös Yhdysvaltain liittovaltion kauppakomissio FTC on joutunut toistuvasti puuttumaan liioteltuihin terveysväittämiin probioottituotteiden markkinoinnissa.
Turun yliopiston funktionaalisten elintarvikkeiden kehittämiskeskuksen professorin Seppo Salmisen mukaan probiooteiksi kutsutaan usein tuotteita, joiden vaikutusta ei ole todistettu .
Aiheesta muualla

Wikimedia Commonsissa on kuvia tai muita tiedostoja aiheesta .
Terveysportissa aiheesta
Probiotic lactobacilli and bifidobacteria in the mouth – in vitro studies on saliva-mediated functions and acid production (Arkistoitu – Internet Archive)
Punainen linja (Tukholman metro)

Punainen linja (ruots. Röda linjen) on Tukholman metron ratajärjestelmä, jolla liikennöivät linjat 13 (Norsborg–Ropsten) ja 14 (Fruängen–Mörby centrum).
Punaisella linjalla on yhteensä 36 asemaa,  joista 21 on maan alla ja 15 maan päällä. Linja on 39,7 kilometriä pitkä. Se vihittiin käyttöön 5. huhtikuuta 1964 T-Centralenin ja Fruängen sekä Örnsbergin välillä. Linjalla on neljä pääteasemaa, joista Fruängen ja Norsborg ovat etelässä/lounaassa ja Ropsten sekä Mörby centrum koillisessa/pohjoisessa. Aiemmin punainen linja esitettiin metrokartoissa oranssin värisenä.
Linjaa käytti vuonna 2008 noin 425 000 matkustajaa päivässä.
Linjan C20-juna Ropstenin metroasemalla.
Puolan–Venäjän sota

Puolan–Venäjän sota -nimitystä voidaan käyttää useista puolalaisten ja venäläisten välisistä sodista:
Kiovan sotaretki (1018)
Puola-Liettuan ja Moskovan Venäjän väliset sodat 1500-luvulla
Liivinmaan sota (1558–1583)
Puolan–Venäjän sota (1605–1618)
Smolenskin sota (1632–1634)
Puolan–Venäjän sota (1654–1667)
Puolan perimyssota (1733–1735), venäläiset ottivat osaa
Barin konfederaatio (1768–1776)
Puolan–Venäjän sota (1792)
Kościuszkon kansannousu (1794)
Napoleonin sotaretki Venäjälle (1812), josta Napoleon käytti nimeä toinen Puolan sota
marraskuun kansannousu (1830–1831)
tammikuun kansannousu (1863–1865)
Puolan–Neuvosto-Venäjän sota (1919–1921)
Neuvostoliiton Puolan-miehitys, toisessa maailmansodassa
Toisen maailmansodan aikaiset puolalaisten vastarinta, Neuvostoliiton partisaanit ja Armia Krajowan toiminta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Puolan–Venäjän sota”, voi hakea sivunnimihaulla, laajalla sivunnimihaulla tai tekstihaulla.
Pokerisivut.com (lehti)

Pokerisivut.com-lehti oli vuonna 2008 perustettu suomenkielinen pokeriin keskittyvä aikakauslehti. Lehti ilmestyi kuusi kertaa vuodessa. Ensimmäisen numeron kansikuvassa esiintyi Patrik Antonius, ja sen jälkeen kansikuvissa ovat olleet muun muassa Doyle Brunson, Ilari Sahamies, Jens Kyllönen ja Ville Wahlbeck. Lehden vakiokolumnisteina toimivat muun muassa Sami Kelopuro, Juha Helppi ja Phil Galfond.
Pokerisivut.com-lehden julkaiseminen lopetettiin vuonna 2010 lokakuun alussa voimaan tulevan arpajaislain takia. Lehden viimeinen numero ilmestyi elokuussa 2010.
Pokémon: Advanced

Pokémon: Advanced on länsimaissa Pokémon-animesarjan kuudes tuotantokausi sekä Japanissa Pocket Monsters Advanced Generation -sarjan ensimmäinen kausi.
Kausi alkoi Suomessa 5. syyskuuta 2004 jaksolla Matkalle näytöstyyliin, ja päättyi 26. toukokuuta 2005 jaksoon Nuzleaf pulassa, jolloin 14 jaksoa jäi näyttämättä. Suomessa kuudetta kautta näytettiin yhteensä 26 jakson verran.
Kausi alkoi Kids’ WB!:llä Yhdysvalloissa 1. marraskuuta 2003 jaksolla Get the Show on the Road!. Kuudes tuotantokausi käsitti 40 jaksoa ja päättyi jaksoon Watt’s with Wattson? 4. syyskuuta 2004.
Äänirooleissa > Japaninkieliset äänet

| 0 | 1 | 2 |
| --- | --- | --- |
|  Rica Matsumoto  | … |  Ash Ketchum   |
|  Ikue Ōtani  | … |  Pikachu   |
|  KAORI  | … |  May   |
|  Fushigi Yamada  | … |  Max   |
|  Yūji Ueda  | … |  Brock   |
|  Megumi Hayashibara  | … |  Jessie, Pokédex   |
|  Shin’ichirō Miki  | … |  James   |
|  Inuko Inuyama  | … |  Meowth   |
|  Unshō Ishizuka  | … |  kertoja, professori Oak   |
|  Chinami Nishimura  | … |  konstaapeli Jenny   |
|  Yuriko Yamaguchi  | … |  hoitaja Joy   |
|  Hirotaka Suzuoki  | … |  Giovanni   |
|  GARDEN  | … |  tunnuslaulu  |
Äänirooleissa > Englanninkieliset äänet

| 0 | 1 | 2 |
| --- | --- | --- |
|  Veronica Taylor  | … |  Ash Ketchum, May   |
|  Amy Birnbaum  | … |  Max, Cascoon/Dustox, sivuäänet   |
|  Eric Stuart  | … |  Brock, James, Weezing, Forretress, sivuäänet   |
|  Rachael Lillis  | … |  Jessie, Pokédex, Torchic, Silcoon/Beautifly, Jigglypuff, sivuäänet   |
|  Maddie Blaustein  | … |  Meowth, Corphish, sivuäänet   |
|  Ken Gates  | … |  kertoja (jaksot 1–20)   |
|  Mike Pollock  | … |  kertoja (jaksot 21–40), Raoul Contesta, sivuäänet   |
|  Stan Hart  | … |  professori Oak   |
|  Lee Quick  | … |  konstaapeli Jenny   |
|  Megan Hollingshead  | … |  hoitaja Joy, Caroline   |
|  Ted Lewis  | … |  Giovanni, sivuäänet   |
|  Jimmy Zoppi  | … |  herra Briney, sivuäänet   |
|  Dan Green  | … |  professori Birch, Norman, Wattson, Treecko, sivuäänet   |
|  Karen Neill  | … |  Roxanne   |
|  Jason Griffith  | … |  Brawly   |
|  Andrew Paull  | … |  Steven Stone   |
|  Greg Abbey  | … |  Tabitha, sivuäänet   |
|  Bella Hudson  | … |  Shelly, sivuäänet   |
|  Pete Zarustica  | … |  Drew, sivuäänet   |
|  Darren Dunstan  | … |  herra Sukizo, sivuäänet   |
|  Lisa Adams  | … |  Vivian Meridian, sivuäänet   |
|  Sean Schemmel  | … |  Robert, sivuäänet   |
|  David Wills  | … |  kapteeni Stern   |
|  Kayzie Rogers  | … |  Wobbuffet, Taillow, Lotad, sivuäänet   |
|  Tara Jayne  | … |  Wurmple (sekä Mayn että Jessien), sivuäänet   |
|  Lindsey Warner  | … |  Cacnea, Mudkip   |
|  Michael Sinterniklaas  | … |  Seviper, sivuäänet   |
|  Andrew Rannells  | … |  sivuäänet   |
|  Wayne Grayson  | … |  sivuäänet   |
|  Lisa Ortiz  | … |  sivuäänet   |
|  Marc Thompson  | … |  sivuäänet   |
|  Stephanie Haber  | … |  Stephanie (sivuääni jaksossa 34)   |
|  Jonathan Todd Ross  | … |  Tommy (sivuääni jaksossa 32)   |
|  David Rolfe  | … |  tunnuslaulu  |
Äänirooleissa > Suomenkieliset äänet

| 0 | 1 | 2 |
| --- | --- | --- |
|  Hanna Savikko  | … |  Ash Ketchum   |
|  Aksa Korttila  | … |  May   |
|  Elise Langenoja  | … |  Max, konstaapeli Jenny, sivuäänet   |
|  Juha Paananen  | … |  Brock, Pokédex   |
|  Karolina Blom  | … |  Jessie, hoitaja Joy (muut jaksot paitsi jakso 2), Roxanne, sivuäänet   |
|  Saku Mäkynen  | … |  James   |
|  Pauli Virta  | … |  Meowth, professori Oak, sivuäänet   |
|  Pasi Ruohonen  | … |  kertoja, Brawly, Giovanni, sivuäänet   |
|  Arto Nieminen  | … |  professori Birch, herra Briney, Steven Stone, sivuäänet   |
|  Jari Viitanen  | … |  Norman, sivuäänet   |
|  Joonas Suominen  | … |  sivuäänet   |
|  Bruno Lähteenmäki  | … |  sivuäänet   |
|  Markus Blom  | … |  sivuäänet   |
|  Jari Salo  | … |  tunnuslaulu   |
Punainen kuningatar

| Punainen kuningatar> Red Queen |
| --- | --- |

Alkuperäisteos
Kirjailija:  Victoria Aveyard
Kieli:  englanti
Genre:  nuoret, fantasia
Kustantaja:  HarperTeen
Julkaistu:  2015
Suomennos
Suomentaja:  Jussi Korhonen
Kansitaiteilija:  Sanna-Reeta Meilahti
Kustantaja:  Aula & Co
Julkaistu:  2016
Ulkoasu:  sidottu
Sarja: Hopea
Seuraava:  Lasinen miekka
Aiheesta muualla
Kirjasampo
Löydä lisää kirjojaKirjallisuuden teemasivulta
Punainen kuningatar on nuorten aikuisten fantasiaromaani, jonka on kirjoittanut yhdysvaltalaiskirjailija Victoria Aveyard. Se julkaistiin alkuperäiskielellä vuonna 2015. Aula & Co julkaisi Jussi Korhosen suomentaman romaanin vuonna 2016. Punainen kuningatar on Aveyardin ensimmäinen romaani ja Hopea-kirjasarjan ensimmäinen osa. Hän on kirjoittanut sille kolme jatko-osaa: Lasinen miekka (2016), Kuninkaan kahleet (2017) ja Sodan myrskyt (2018).
Kirjasarja sijoittuu dystooppiseen tulevaisuuteen, jolloin ihmiset jaotellaan veren mukaan kahtia: punaisiin rahvaisiin ja hopeisiin eliitteihin. Sarjan päähenkilö on punaverinen taskuvaras Mare Barrow, jolla ilmenee yllättäen hopeisille tyypillisiä voimia.
Punainen kuningatar nousi The New York Timesin nuortenkirjojen bestseller-listan kärkeen ja sen elokuvaoikeudet myytiin Universal Picturesille jo ennen romaanin julkaisua. Aveyard voitti teoksella Goodreads-debyyttikirjailijan palkinnon Goodreads Choice Awardseissa vuonna 2015. Romaani oli ehdolla myös vuoden parhaaksi nuorten fantasia- tai tieteiskirjaksi, mutta voiton vei Sarah J. Maasin romaani Varjojen kuningatar.
Jatko-osat

Lasinen miekka.  (Glass Sword, 2016)  Suomentanut Jussi Korhonen. Aula & Co, 2017.
Kuninkaan kahleet.  (King’s Cage, 2017)  Suomentanut Jussi Korhonen. Aula & Co, 2018.
Sodan myrskyt.  (War Storm, 2018)  Suomentanut Jussi Korhonen. Aula & Co, 2018.
Puolustava hyökkääjä

Puolustava hyökkääjä (engl. two-way forward) on jääkiekon pelaajatyyppi. Puolustava hyökkääjä on hyökkääjä, joka hallitsee hyvin sekä hyökkäämisen että puolustamisen. Kauden paras puolustava hyökkääjä palkitaan NHL-liigassa perinteisesti Frank J. Selke Trophylla kauden päätteeksi. Tunnettuja puolustavia hyökkääjiä ovat muun muassa Aleksander Barkov, Jere Lehtinen, Pavel Datsjuk, Oula Palve, Patrice Bergeron ja Manny Malhotra.
Puolustajat

Puolustajat tunnetuimmassa ryhmäkokoonpanossaan (hahmot vasemmalta oikealle: Namor, Hulk, Tohtori Outo ja Hopeasurffari).
Puolustajat (engl. Defenders) ovat Marvel-kustantamon sarjakuvissa esiintyvä supersankariryhmä, jonka riveissä ovat seikkailleet useat Marvelin tunnetuimmista hahmoista. Toisin kuin useat muut Marvel-universumin ryhmät, Puolustajat taistelevat usein mystisempiäselvennä uhkia vastaan – osaksi perustajajäsenen Tohtori Oudon vuoksiselvennä.
Tunnetuimpaan ryhmäkokoonpanoon kuuluvat Oudon lisäksi Hopeasurffari, Hulk ja Namor. Puolustajien ensiesiintyminen tapahtui Marvel Feature-lehden numerossa 1 (joulukuu 1971). Roy Thomas ja Ross Andru loivat Puolustajat.
Puolustajilla on ollut lukuisia jäseniä vuosien varrella. Myöhemmin ryhmän nimi muutettiin Uusiksi Puolustajiksi (engl. New Defenders) ja vielä myöhemmin Tohtori Outo perusti Salaiset Puolustajat (engl. Secret Defenders), joiden riveihin Outo värväsi tilanteen vaatimia sankareita.
Vuonna 2017 Netflixissä julkaistiin televisiominisarja The Defenders, jossa ryhmän muodostivat Daredevil, Jessica Jones, Luke Cage ja Rautanyrkki.
Punainen kuin veri

| Punainen kuin veri |
| --- | --- |

Kirjailija:  Salla Simukka
Kieli:  suomi
Genre:  jännityskirjallisuus
Kustantaja:  Tammi
Julkaistu:  2013
Sivumäärä:  265
Sarja: Lumikki-trilogia
Seuraava:  Valkea kuin lumi
Löydä lisää kirjojaKirjallisuuden teemasivulta
Punainen kuin veri on Salla Simukan Lumikki-trilogian ensimmäinen osa. Romaani julkaistiin vuonna 2013 Tammen kustantamana. Kirjan päähenkilö on 17-vuotias Lumikki Andersson, joka joutuu keskelle huumebisnesvyyhtiä.
Kirja sai hyvän vastaanoton ja herätti kiinnostusta kansainvälisesti. Kirja on käännetty 37 kielelle, muun muassa espanjaksi, japaniksi, kiinaksi, kreikaksi, ranskaksi ja venäjäksi. Kesäkuussa 2023 kirja oli toiseksi käännetyin Suomen lasten ja nuorten kirjallisuuden teos.
Aiheesta muualla

Aamun kirja: Salla Simukka: Punainen kuin veri Yle Areena.  4.4.2013.
Pokerimestari 2006

| Pokerimestari 2006 |
| --- | --- |

Kestoaika:  30 minuuttia
Pääosissa:  Tomi Tuominen Ville Wahlbeck
Alkuperämaa:   Suomi
Verkko:  MTV3
Esitetty:  30. syyskuuta 2006 – 9. joulukuuta 2006
Tuotantokausia:  1
Jaksoja:  10
Tuotanto
Tuottaja(t):  Jasper Pääkkönen
Tuotantoyhtiö(t):  Solar Films
Aiheesta muualla
IMDb 
Pokerimestari 2006 oli syksyllä 2006 MTV3-kanavalla esitetty pokeriohjelma, jossa seurattiin No Limit Texas hold ’em -pokeriturnausta. Ohjelmassa pokeriammattilaiset, amatööripelaajat sekä julkkikset kilpailivat Suomen taitavimman pokerin pelaajan tittelistä. Voittajalle oli luvassa loppusyksystä matka Las Vegasiin World Poker Tourin turnaukseen. Ohjelmaa juonsi Tomi Tuominen ja kommenttaattorina toimi Ville Wahlbeck.
Voittajaksi selviytyi 22-vuotias Teemu Kangasvieri.
Puolukkakangas

| Puolukkakangas |
| --- | --- |
 Kaupungin kartta, jossa Puolukkakangas korostettuna.
Kaupunki:  Oulu
Suuralue:  Hiukkavaaran suuralue
Kaupunginosa nro:  46
Väkiluku:  30  31.12.2023
Työpaikkoja:  0 kpl   (31.12.2011)
Osa-alueet:  Puolukkakangas, Kanervakangas
Postinumero(t):  90670
Puolukkakangas on Oulun kaupunginosa Oulujoen pohjoisrannalla, kaupungin itälaidalla Kivikkokankaan kaupunginosan kaakkoispuolella. Kaupunginosa muodostettiin 6. syyskuuta 2010 erottamalla se Hiukkavaaran kaupunginosasta.
Puolukkakangas on osa suunniteltua noin 20 000 asukkaan Hiukkavaaran asuinaluetta.
Suomen europarlamenttivaalit 2004

Suomen kolmannet europarlamenttivaalit järjestettiin 13. kesäkuuta 2004. Vuoden 2004 vaalit järjestettiin samoihin aikoihin myös 24 muussa Euroopan unionin jäsenmaassa. Aikaisemman 16 sijaan Euroopan parlamenttiin valittiin Suomesta nyt 14 meppiä yhteensä 732:sta. Paikkamäärän lasku johtui uusien jäsenmaiden liittymisestä unioniin toukokuussa 2004. Puolueista kokoomus säilytti asemansa suurimpana ennen keskustaa. Vihreät menetti toisen ja kristillisdemokraatit ainoan meppinsä.
Äänestysaktiivisuus jäi alhaiseksi, noin 40 prosenttiin, mutta se nousi silti huomattavasti, jolloin kaikki puolueet perussuomalaisia lukuun ottamatta lisäsivät äänimääräänsä. Edellisvaalien tapaan  osanotto oli korkeinta Helsingissä (48,8 %) ja matalinta Ahvenanmaalla (29,2 %).
Vaaleissa oli yhteensä 227 ehdokasta. Istuvista mepeistä ehdolle asettui 11, kansanedustajista 14. Listoja asetti 14 rekisteröityä puoluetta, joista kahdeksalla oli täysi 20 ehdokkaan lista. Vaalien ainoan vaaliliiton solmivat kristillisdemokraatit (15 ehdokasta) ja perussuomalaiset (5 ehdokasta).
Parlamentista putosivat Uma Aaltonen (vihr.), Ulpu Iivari (sdp.), Samuli Pohjamo (kesk.)
ja Matti Wuori (vihr.). Mepit Mikko Pesälä (kesk.), Marjo Matikainen-Kallström (kok.), Ilkka Suominen (kok.) ja Astrid Thors (rkp.) eivät yrittäneet jatkokaudelle. Kokoomusparlamentaarikko Ari Vatanen valittiin uudelle kaudelle Ranskasta UMP-puolueen listalta.
Tulokset

| 0 | 1 | 2 | 3 |
| --- | --- | --- | --- |
| Äänestysaktiivisuus | 39,4 % | +9,3 |  |
| Äänestysaktiivisuus (Suomessa asuvat) | 41,1 % | +9,7 |  |
| Hylätyt äänet | 10 348 | +4 529 |  |
| Puolue | Mepit | Mepit | Äänet> Lukumäärä | Äänet> Lukumäärä | Äänet> Osuus | Äänet> Osuus |
| --- | --- | --- | --- | --- | --- | --- |
| Kansallinen Kokoomus | 4 |  | 392 771 | +78 811 | 23,71 % | −1,6 |
| Suomen Keskusta | 4 |  | 387 217 | +122 577 | 23,37 % | +2,1 |
| Suomen Sosialidemokraattinen Puolue | 3 |  | 350 525 | +128 689 | 21,16 % | +3,3 |
| Vihreä liitto | 1 | −1 | 172 844 | +6 058 | 10,43 % | −3,0 |
| Vasemmistoliitto | 1 |  | 151 291 | +38 534 | 9,13 % | +0,1 |
| Ruotsalainen kansanpuolue | 1 |  | 94 421 | +10 268 | 5,70 % | −1,1 |
| Suomen Kristillisdemokraatit |  | −1 | 70 845 | +41 208 | 4,28 % | +1,9 |
| Suomen Kommunistinen Puolue |  |  | 10 134 | +2 578 | 0,61 % | +0,0 |
| Perussuomalaiset |  |  | 8 900 | −954 | 0,54 % | −0,3 |
| Köyhien Asialla |  |  | 5 687 | –  | 0,34 % | –  |
| Liberaalit |  |  | 3 558 | –  | 0,21 % | –  |
| Eläkeläiset Kansan Asialla |  |  | 3 279 | +1 370 | 0,20 % | +0,0 |
| Suomen Kansan Sinivalkoiset |  |  | 3 248 | –  | 0,20 % | –  |
| Suomi – Isänmaa |  |  | 1 864 | –  | 0,11 % | –  |
| Yhteensä | 14 | −2 | 1 656 584 | +414 281 | 100 % |  |
Lähde: Tilastokeskus